**BILJEŠKE**

**UZ FINANCIJSKE IZVJEŠTAJE**

**TEHNIČKE ŠKOLE ČAKOVEC**

**ZA 2022. GODINU**

Čakovec, siječanj 2023.

**TEHNIČKA ŠKOLA ČAKOVEC**

ŠPORTSKA 5

40000 ČAKOVEC

Šifra grada: 060

KLASA: 400-04/23-02/01

URBROJ: 2109-58-01-23-02

Čakovec, 30. siječnja 2023. Razina: 31 Matični broj: 03109208

 OIB: 59339790065

 Šifra djelatnosti: 8532

 RKP: 19206

 Razdjel: 000

Tehnička škola Čakovec osnovana je 13. rujna 1995, a pravni je slijednik pravnih osoba od 1890. godine kada je osnovana Šegrtska škola Čakovec. Osnivač škole je Međimurska županija, Ruđera Boškovića 2, Čakovec, odobrenje za rad škole Klasa: UP/I-602-03/95-01-1274, URBROJ: 532-06/95-01 izdano je 13. rujna 1995. godine.

Zakonske i druge podloge na kojima se zasniva rad škole:

1. Zakon o odgoju i obrazovanju u osnovnoj i srednjoj školi, NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22
2. Zakon o ustanovama, NN 76/93, 29/97, 47/99, 35/08, 127/19, 151/22
3. Zakon o proračunu, NN br. 87/08, 136/12, 15/15, 144/21, Pravilnik o proračunskim klasifikacijama, NN br. 87/08, 120/13, 1/20 i Pravilnik o proračunskom računovodstvu i računskom planu NN br. 114/10, 31/11, 124/14, 115/15, 87/16, 3/18, 126/19, 108/20
4. Godišnji plan i program rada za školsku godinu 2022./2023.
5. Školski kurikulum za školsku godinu 2022./2023.

Tehnička škola Čakovec vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Struktura ostvarenih prihoda poslovanja u razdoblju 1. siječnja 2022. – 31. prosinca 2022. izgleda kako slijedi:

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Tekuće pomoći proračunskim korisnicima iz proračuna koji nije nadležan (6361) | 14.382.746,38 | 32,46% |
| Kapitalne pomoći proračunskim korisnicima iz proračuna koji nije nadležan (6362) | 3.527.820,71 | 7,96% |
| Tekuće pomoći iz državnog proračuna temeljem prijenosa EU sredstava ( 6381) | 3.854.178,82 | 8,70% |
| Kapitalne pomoći iz državnog proračuna temeljem prijenosa EU sredstava ( 6382) | 19.939.160,80 | 45,02% |
| Prihodi od imovine (6413) | 20,92 | 0,01% |
| Prihod po posebnim propisima (aktivnosti iz školskog kurikuluma, osiguranje učenika, ulaznice za plivanje) (6526) | 175.590,65 | 0,40% |
| Prihodi od pruženih usluga (661) | 130.934,19 | 0,30% |
| Tekuće i kapitalne donacije (663) | 32.978,41 | 0,07% |
| Prihodi od JLPRS (671) | 2.243.39,00 | 5,07% |
| Prihodi od prodaje proizvedene DI (72) | 2.715,44 | 0,01% |
| **UKUPNO PRIHODI** | **44.289.539,32** | **100,0** |
|  |  |  |
|  |  |  |

Tekuće pomoći iz proračuna koji nije nadležan iznose ukupno 14.382.746,38 kn (6361), što čini 32,46% ukupnih prihoda, dok je za kapitalne pomoći iz proračuna koji nije nadležan, Škola primila ukupno 3.527.820,71 kn (6362).

U 2022. godini primili smo ukupno 3.854.179,19 kn tekuće pomoći iz državnog proračuna temeljem prijenosa EU sredstava (6381), što čini 8,70% ukupnih prihoda, od čega se 37.410,00 kn odnosi na projekt Škola jednakih mogućnosti, dok se ostatak odnosi na projekt Regionalni centar kompetencija, za koji smo primili i 19.939.160,80 kn kapitalne pomoći (6382), što čini 45,02% ukupnih prihoda.

Međimurska županija, kao osnivač, iz decentraliziranih sredstava financira materijalne rashode, energente i naknadu za dolazak na rad. Sredstva MŽ u 2022. činila su 5,07% ukupnih prihoda Škole , odnosno primljeno je ukupno 1.786.008,63 kn za financiranje rashoda poslovanja, odnosno 457.384,00 kn za financiranje rashoda za nabavu nematerijalne imovine.

Vlastiti prihodi Tehničke škole Čakovec vežu se uz osnovnu djelatnost - obrazovanje uz rad, usluge školske radionice, najam kuhinje, najam aparata za tople napitke, prijepise svjedodžbi te iznose ukupno 130.934,19 kn (661).

Tekuće i kapitalne donacije odnose se većim dijelom tekuće donacije za projekt Revis, te nagradu za učenike osvojenu na natjecanju projekta GreenTech Entrepreneurship te na donirana sredstva potrebna za nastavu (pano za fotografiranje- donacija tvrtke Sobočan d.o.o.) u iznosu od 32.978,41 kn (663).

Prihodi od prodaje proizvedene DI iznose 2.715,44 kn (72), što se odnosi na 35% uplata na ime otkupa stanova na kojima postoji stanarsko pravo, dok je 65% uplaćeno u državni proračun.

Struktura izvršenih rashoda poslovanja u razdoblju 1. siječnja 2022. – 31. prosinca 2022. izgleda kako slijedi:

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Rashodi za plaće (31) | 14.584.509,15 | 39,21% |
| Materijalni rashodi (32) | 2.896.593,01 | 7,79 % |
| Financijski rashodi (34) | 184.353,41 | 0,50 % |
| Subvencije (35) | 1.745.507,75 | 4,69 % |
| Pomoći dane u inozemstvo i unutar općeg proračuna(36) | 231.205,34 | 0,62% |
| Naknade građanima i kućanstvima u naravi (37) | 253.300,00 | 0,68 % |
| Donacije (38) | 1.650,00 | 0,00 % |
| Građevinski objekti (421) | 5.562,50 | 0,01 % |
| Postrojenja i oprema (422) | 16.663.342,72 | 44,80 % |
| Knjige i djela likovnih umjetnika (424) | 10.658,22 | 0,03 % |
| Nematerijalna proizvedena imovina (426) | 600.886,61 | 1,62% |
| Dodatna ulaganja na građevinskim objektima (451) | 16.078,00 | 0,04% |
| **UKUPNO RASHODI** | **37.193.646,71** | **100,0** |
|  |  |  |

Za plaće i materijalna prava djelatnika (31) u 2022. godini utrošeno je 14.584.509,15 kn, odnosno 39,21% ukupnih rashoda.

Na materijalne rashode (32), ukupno je utrošeno 2.896.593,01 kn, od čega 1.071.528,15 kn na naknade troškove zaposlenima, zatim 628.597,95 kn na rashode za materijal i energiju, 880.510,69 kn na rashode za usluge, te 315.212,22 kn na ostale rashode.

Za radove na školi te nabavu nove opreme i knjiga utrošeno je 17.296.528,05kn (4). Troškovi građevinskih objekata iznosili su 5.562,50 kn (421), za postrojenje i opremu utrošeno je 16.663.342,72 kn, dok je knjižni fond obnovljen novim knjigama u iznosu od 10.658,22 kn. U 2022. godini projektom Regionalni centar kompetencija nabavljeni su uređaji, strojevi i oprema za 9 praktikuma, te su sukladno istom i troškovi viši u odnosu na prethodnu godinu.

Tehnička škola Čakovec poslovala je s viškom od 7.095.892,61 kn u 2022. godini, a vezan je uz projekt Regionalni centar kompetencija. Sredstva koja su bila potraživana u prethodnoj godini temeljem Zahtjeva za nadoknadu sredstava, su odobrena i isplaćena tijekom 2022. godine. S obzirom na preneseni manjak iz 2021. godine u iznosu od 6.584.767,21 kn, ukupni višak koji se prenosi u 2023. godinu iznosi 511.125,40 kn.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA NA OBRASCU P-VRIO**

Iznos povećanja na P018 odnosi se na povećanje vrijednosti dugotrajne imovine za knjižničnu građu, obzirom da je inventurom nađen višak.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Obrazac RAS – funkcijski za razdoblje od 1. siječnja do 31. prosinca 2022. godine popunjen je ukupno ostvarenim troškovima za 2022. godinu, te je pod AOP 116-Više srednjoškolsko obrazovanje upisan iznos 37.193.646,71 kn.

**BILJEŠKE UZ IZVJEŠTAJ O OBVEZAMA**

Stanje obveza na početku izvještajnog razdoblja iznosi 9.462.296,35 kn, a stanje obveza na kraju izvještajnog razdoblja 2.983.151,44 kn. Dospjele su obveze u iznosu od 1.298.539,61 kn, a odnose se na projekt RCK, te će se podmiriti nakon odobrenja i isplate po Zahtjevu za nadoknadom sredstava.

Ostale obveze u iznosu od 1.684.611,83 kn nisu dospjele s 31.12.2022., a odnose se na plaću i materijalna prava za 12/2022 čije dospijeće je u siječnju 2023., te na ostale fakture tekućih rashoda sa datumom 31.12.2022. čija je valuta dospijeća u 2023. godini.

**BILJEŠKE UZ BILANCU**

Imovina na dan 31.12.2022. godine iznosila je 45.413.707,86 kn što odgovara iznosu obaveza i vlastitih izvora. Nefinancijska imovina Škole iznosi 41.879.036,41 kn. Za dugotrajnu imovinu primjenjuju se stope otpisa iz Pravilnika o proračunskom računovodstvu i Računskom planu, a

ispravak vrijednosti knjižen je na teret izvora vlasništva. Za kratkotrajnu imovinu, sitni inventar, primjenjuje se sto postotni otpis.

Financijska imovina Škole iznosi 3.534.671,45kn. Sastoji se od novčanih sredstava i potraživanja. Stanje na žiro računu i blagajni jednako je izvatku žiro računa otvorenih u PBZ d.d. i saldu blagajne Škole u iznosu od 2.115.376,11 kn.

Kontinuirani rashodi budućih razdoblja iznose 1.231.232,23 kn, a odnose se na plaću za prosinac 2022. koja će biti isplaćena u siječnju 2023.

Obveze Škole s 31.12.2022. godine odnose se najvećim dijelom na obveze za nabavu nefinancijske imovine u iznosu od 1.178.460,94 kn te obveze za zaposlene koje iznose 1.264.209,27 kn, dok se ostatak odnosi na obveze za materijalne rashode.

U 2022. godini provedena je obvezna korekcija rezultata u iznosu od 23.925.380,92 kn. Podatak u Bilanci je naveden nakon provedene korekcije rezultata i razlikuje se od podatka u obrascu PR-RAS-a.

Tehnička škola Čakovec nema sudskih sporova u tijeku, ugovorenih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i sl.).

 Ravnatelj

 Dražen Blažeka, dipl.ing